|  |  |
| --- | --- |
|  | PATVIRTINTA Molėtų rajono savivaldybės tarybos 2024 m. balandžio d. sprendimu Nr. B1- |

#### 

**MOLĖTŲ  KULTŪROS  CENTRO NUOSTATAI**

**I SKYRIUS**

**BENDROSIOS  NUOSTATOS**

1. Biudžetinės įstaigos Molėtų kultūros centro nuostatai (toliau – nuostatai) reglamentuoja biudžetinės įstaigos Molėtų kultūros centro (toliau – Kultūros centras) veiklos sritis, tikslus ir funkcijas, savininko teises ir pareigas įgyvendinančios institucijos kompetenciją, įstaigos teises, pareigas, valdymą  ir finansinę veiklą, darbo santykius, finansinės veiklos kontrolę, nuostatų keitimo tvarką, reorganizavimą, pertvarkymą ir likvidavimą.
2. Kultūros centras yra biudžetinė Molėtų rajono savivaldybės įstaiga, kuri savo veikla puoselėja etninę kultūrą, mėgėjų meną, kuria menines programas, plėtoja švietėjišką pramoginę veiklą, tenkina bendruomenės kultūrinius poreikius ir organizuoja profesionalaus meno sklaidą. Kultūros centro veiklos sritis – daugiasritis kultūros centras.
3. Juridinio asmens pavadinimas – Molėtų kultūros centras.
4. Juridinio asmens teisinė forma - biudžetinė įstaiga (kodas 188210526). Kultūros centras yra viešasis juridinis asmuo, turintis nuostatus, antspaudą, sąskaitas banke.
5. Kultūros centro savininkė – Molėtų rajono savivaldybė (toliau – savininkas),  Molėtai, Vilniaus g. 44, 33140, kodas 111106995. Kultūros centro savininko teises ir pareigas įgyvendinanti institucija – Savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui).
6. Kultūros centras yra išlaikomas iš Molėtų rajono savivaldybės biudžeto. Už savo veiklą Kultūros centras atsiskaito Molėtų rajono savivaldybės tarybai.
7. Kultūros centro buveinės adresas: Molėtai, Inturkės g. 4, LT-33140.
8. Kultūros centro veikla grindžiama Lietuvos Respublikos Konstitucija, Lietuvos Respublikos kultūros centrų įstatymu, Lietuvos Respublikos biudžetinių įstaigų įstatymu, Lietuvos Respublikos biudžeto sandaros įstatymu, Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, kitais įstatymais, Lietuvos Respublikos Vyriausybės nutarimais, kitais teisės aktais ir šiais nuostatais.
9. Kultūros centro finansiniai metai sutampa su kalendoriniais metais.
10. Kultūros centro veikla neterminuota.
11. Kultūros centras turi struktūrinį padalinį – Atvirą jaunimo centrą, kuriame vykdomas atviras darbas su jaunimu, teikiamos socialinės, pedagoginės, psichologinės, profesinio orientavimo ir ugdymo paslaugos. Atviras jaunimo centras, remdamasis Atvirų jaunimo centrų ir erdvių koncepcijos nuostatomis, suteikia jauniems žmonėms galimybę realizuoti save bei integruotis į socialinį, kultūrinį, ekonominį ir politinį savivaldybės ir šalies gyvenimą. Atviro jaunimo centro buveinės adresas: Molėtai, Vilniaus g. 45, LT-33140.
12. Kultūros centras turi teisę gauti paramą Lietuvos Respublikos labdaros ir paramos įstatymo nustatyta tvarka.

**II SKYRIUS**

**KULTŪROS CENTRO VEIKLOS POBŪDIS, TIKSLAI IR FUNKCIJOS**

1. Kultūros centras yra daugiafunkcė įstaiga.
2. Kultūros centro veiklos rūšys nustatytos pagal 2007 m. spalio 31 d. Statistikos departamento prie Lietuvos Respublikos Vyriausybės Generalinio direktoriaus įsakymu Nr. DĮ-226 „Dėl ekonominės veiklos rūšių klasifikatoriaus patvirtinimo“ patvirtintą Ekonominės veiklos rūšių klasifikatorių:

14.1. kita leidyba (58.19);

14.2. kino filmų rodymas (59.14);

14.3. garso įrašymas ir muzikos įrašų leidyba (59.20);

14.4. reklama (73.1);

14.5. rinkos tyrimas ir viešosios nuomonės apklausa (73.20);

14.6. fotografavimo veikla (74.20)

14.7. muzikos instrumentų, teatro dekoracijų ir kostiumų nuoma – 77.29.30;

14.8. kitų, niekur nepriskirtų, mašinų, įrangos ir materialiųjų vertybių nuoma ir išperkamoji nuoma – 77.39;

14.9. posėdžių ir verslo renginių organizavimas – 82.30;

14.10. kitas mokymas (85.5);

14.11. kultūrinis švietimas – 85.52;

14.12. kitas, niekur nepriskirtas, švietimas (85.59);

14.13. kūrybinė, meninė ir pramogų organizavimo veikla (90.0);

14.14. scenos pastatymų veikla (90.01);

14.15. scenos pastatymams būdingų paslaugų veikla (90.02);

14.16. meninė kūryba (90.03);

14.17. meno įrenginių eksploatavimo veikla (90.04);

14.18. atrakcionų ir teminių parkų veikla (93.21);

14.19. kita pramogų ir poilsio organizavimo veikla (93.29);

14.20. kitas keleivinis sausumos transportas (49.39);

14.21. sveikatos priežiūros, švietimo, kultūros ir kitų socialinių paslaugų, išskyrus socialinį draudimą, veiklos reguliavimo veikla (84.12).

1. Kultūros centro tikslai:

15.1. sudaryti sąlygas profesionalaus meno sklaidai, švietėjiškai veiklai, etninės kultūros plėtrai, populiarinant senąsias kultūros tradicijas, papročius, užtikrinant etninės kultūros perimamumą;

15.2. tenkinti vietos gyventojų kultūrinį poreikį, plėtoti mėgėjų meną, skatinti meno studijų, būrelių veiklą, liaudies amatų vystymą, sudaryti sąlygas kūrybinei laisvei, suteikti galimybę kiekvienam gyventojui pagal savo gebėjimus ir poreikius dalyvauti kultūros vertybių kūrimo ir įsisavinimo procese;

15.3. organizuoti ir kūrybiškai plėtoti kultūrinį darbą Molėtų rajono seniūnijose;

15.4. tenkinti viešuosius interesus vykdant darbą su jaunimu, bei teikti jaunimui palankias, konfidencialias paslaugas, padedančias stiprinti fizinę ir psichinę sveikatą, padėti ugdyti sveikos gyvensenos įpročius, sumažinti jaunų žmonių sergamumą bei tikslingai spręsti jaunimui susirūpinimą keliančias problemas.

1. Kultūros centras, įgyvendindamas minėtus tikslus, atlieka šias funkcijas:
   1. bendradarbiaudamas su Lietuvos ir užsienio institucijomis, valstybės, savivaldybės įstaigomis, nevyriausybinėmis organizacijomis, kuria ir teikia įvairias kultūros paslaugas, užtikrina jų prieinamumą visuomenei;
   2. įgyvendina priemones, skirtas nacionalinių, regiono ir vietos etninės kultūros ir nematerialaus kultūros paveldo vertybių išsaugojimui, stiprinimui ir sklaidai;
   3. įgyvendina priemones, skirtas dainų švenčių tradicijų tęstinumui ir plėtrai užtikrinti, dalyvauja dainų šventėse;
   4. formuoja mėgėjų meno kolektyvus, įgyvendina mėgėjų meno kolektyvų plėtrą,teikia priemones ir (ar) išteklius, reikalingus jų kultūrinei veiklai vykdyti;
   5. organizuoja kultūros renginius, rengia ir įgyvendina kultūrinės edukacijos ir neformaliojo švietimo veiklas;
   6. įgyvendina iniciatyvas, skirtas Lietuvos tapatybės ir tradicijų išsaugojimui, istorinės atminties aktualizavimui užtikrinti, stiprinančias vietos ir regiono kultūrinį savitumą, skatinančias pilietiškai aktyvios bendruomenės ugdymą;
   7. organizuoja ir (ar) vykdo profesionalaus meno veiklas ir jų sklaidą, dalyvauja įgyvendinant regioninius, nacionalinius ar tarptautinius kultūros plėtros projektus ir programas;
   8. įgyvendina veiklas, skirtas vietos bendruomenės įsitraukimui į socialines iniciatyvas meninėmis ir kūrybinės saviraiškos formomis skatinti;
   9. vykdo veiklas, skatinančias įvairių kultūrų pažinimą, kultūros paslaugų prieinamumą socialinės atskirties grupėms ir šių grupių įtraukimą į kultūros plėtrą;
   10. vykdo kultūros pristatymą ir sklaidą užsienyje;
   11. rengia kultūros centro darbuotojų kvalifikacijos tobulinimo programas ir užtikrina kultūros centro darbuotojų dalyvavimą jose;
   12. teikia kultūros paslaugas, skatinančias kultūrinį verslumą;
   13. atlieka teikiamų kultūros paslaugų poreikio ir kultūros paslaugų kokybės stebėseną;
   14. atlieka kitas kituose įstatymuose ir kultūros centrų nuostatuose ar įstatuose nustatytas funkcijas.

16.15. vykdo atvirą darbą su jaunimu vadovaujantis atviro darbo su jaunimu principais, dirba su jaunimo grupėmis ir individualiai, teikia prevencines, informavimo, konsultavimo, socialinių ir gyvenimo įgūdžių ugdymo bei kitas su jaunimo neformaliu ugdymu susijusias paslaugas.

**III SKYRIUS**

**KULTŪROS CENTRO VALDYMO INSTITUCIJŲ SUDARYMO TVARKA, JŲ KOMPETENCIJA, FUNKCIJOS IR ATSAKOMYBĖ**

17. Molėtų rajono savivaldybės tarybos kompetencija:

17.1. tvirtina Kultūros centro nuostatus;

17.2. nustato mokamų paslaugų įkainius;

17.3. priima sprendimą dėl Kultūros centro filialo steigimo ir jo veiklos nutraukimo;

17.4. priima sprendimus dėl Kultūros centro buveinės pakeitimo, Kultūros centro pertvarkymo, reorganizavimo ar likvidavimo, skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

17.5. tvirtina Kultūros centro veiklą reglamentuojančius teisės aktus ir planavimo dokumentus;

17.6. bendradarbiaudama su Kultūros centro bendruomene, nustato Kultūros centro veiklos prioritetus;

17.7. užtikrina Kultūros centro finansavimą, ir (ar) kitokį prisidėjimą prie Kultūros centro veiklos, mėgėjų meno kolektyvų dalyvavimo įgyvendinant tarptautines, nacionalines, regionines kultūrines programas ir dalyvavimo dainų šventėse;

17.8. atlieka kitas Lietuvos Respublikos kultūros centrų įstatyme ir kituose teisės aktuose nustatytas funkcijas, susijusias su Kultūros centro veiklos valdymu.

18. Savivaldybės meras:

18.1. koordinuoja ir kontroliuoja Kultūros centro veiklą, organizuoja jo teikiamų paslaugų kokybės stebėseną;

18.2. atlieka kitas Lietuvos Respublikos kultūros centrų įstatyme ir kituose teisės aktuose nustatytas funkcijas, susijusias su kultūros centrų veiklos valdymu savivaldybės teritorijoje.

19. Kultūros centrui vadovauja direktorius (toliau – direktorius), kuris skiriamas į pareigas penkerių metų kadencijai viešo konkurso būdu teisės aktų nustatyta tvarka, išskyrus atvejus, kai direktorius be konkurso skiriamas antrajai kadencijai šių nuostatų 21 punkte nurodytu atveju. Direktorių priima į pareigas ir atleidžia iš jų, nustato tarnybinį atlyginimą įstatymais numatyta tvarka Molėtų rajono savivaldybės meras. Direktoriaus kadencijų skaičius neribojamas.

20. Likus ne mažiau kaip 2 mėnesiams iki direktoriaus kadencijos pabaigos, meras priima sprendimą dėl konkurso šioms pareigoms eiti skelbimo, išskyrus atvejus, kai direktorius be konkurso skiriamas antrajai penkerių metų kadencijai šių nuostatų 21 punkte nurodytu atveju.

21. Pasibaigus direktoriaus penkerių metų kadencijai, mero sprendimu jis gali būti skiriamas be konkurso antrajai penkerių metų kadencijai, jeigu jo vadovaujama įstaiga kiekvienais

jo kadencijos metais pasiekė savivaldybės planavimo dokumentuose tiems metams nustatytus

rodiklius. Sprendimas dėl direktoriaus skyrimo be konkurso antrajai penkerių metų kadencijai turi būti priimtas likus ne mažiau kaip 2 mėnesiams iki šio direktoriaus kadencijos pabaigos.

22. Direktorius, kuris nebuvo skirtas be konkurso antrajai penkerių metų kadencijai šių nuostatų 21 punkte nurodytu atveju, turi teisę dalyvauti viešame konkurse šio kultūros centro direktoriaus pareigoms eiti.

23. Kitais, negu šių nuostatų 20 punkte, numatytais atvejais konkursas direktoriaus pareigoms eiti skelbiamas ne vėliau kaip per 20 darbo dienų nuo direktoriaus darbo sutarties pasibaigimo dienos. Jeigu konkursas neįvyksta, naujas konkursas turi būti paskelbtas ne vėliau kaip per 20 darbo dienų nuo neįvykusio konkurso procedūrų pabaigos.

Jeigu, pasibaigus direktoriaus kadencijai, konkurso į laisvą pareigybę metu pretendentas nebuvo atrinktas, meras gali paskirti eiti šias pareigas iki kadencijos pabaigos direktoriaus pareigas ėjusį ar kitą asmenį, iki konkurso būdu bus paskirtas naujas direktorius, bet ne ilgesniam negu vienų metų laikotarpiui. Šis asmuo turi būti nepriekaištingos reputacijos, kaip tai nustatyta Lietuvos Respublikos kultūros centrų įstatymo 7 straipsnio 9 dalyje, ir atitikti Lietuvos Respublikos kultūros ministro nustatytus kvalifikacinius reikalavimus.

24. Kvalifikacinius reikalavimus direktoriui nustato Lietuvos Respublikos kultūros ministras.

25. Direktorius, taip pat pretenduojantys šias pareigas eiti asmenys turi būti nepriekaištingos reputacijos, kaip tai numatyta Lietuvos Respublikos kultūros centrų įstatymo 7 straipsnio 9 dalyje.

26. Paaiškėjus, kad direktorius neatitinka nepriekaištingos reputacijos kriterijų, nurodytų Lietuvos Respublikos kultūros centrų įstatymo 7 straipsnio 9 dalyje, meras priima sprendimą nutraukti su direktoriumi sudarytą darbo sutartį.

27. Direktoriui leidžiama dirbti kitą darbą ir už šį darbą gauti atlyginimą, jeigu tai:

27.1. nesukelia viešųjų ir privačių interesų konflikto;

27.2. nediskredituoja Kultūros centro autoriteto.

28. Sprendimą dėl leidimo direktoriui dirbti kitą darbą ir už šį darbą gauti atlyginimą priima meras.

29. Direktorius:

29.1. organizuoja įstaigos darbą, kad būtų įgyvendinami įstaigos tikslai ir atliekamos nustatytos funkcijos;

29.2. vadovauja įstaigai ir atsako už visą įstaigos veiklą;

29.3. užtikrina, kad įstaigos veikloje būtų laikomasi įstatymų, kitų teisės aktų ir šių nuostatų reikalavimų;

29.4. tvirtina įstaigos pajamų ir išlaidų sąmatas;

29.5. tvirtina įstaigos struktūrą ir pareigybių sąrašą;

29.6. tvirtina įstaigos vidaus darbo tvarkos taisykles, struktūrinių padalinių nuostatus, darbuotojų pareigines instrukcijas, nustato darbuotojų tarnybinius atlyginimus ir priedus;

29.7. teisės aktų nustatyta tvarka priima į darbą ir atleidžia įstaigos darbuotojus, skatina juos;

29.8. rūpinasi įstaigos darbuotojų profesinės ir dalykinės kvalifikacijos kėlimu, sprendžia jų vykimo į seminarus, kursus, mokymus galimybes ir apmokėjimo klausimus;

29.9. sudaro nuolatines ir laikinas komisijas įstaigos veiklos problemoms spręsti;

29.10. atstovauja įstaigai teisme, kitose institucijose, įstaigose;

29.11. garantuoja pagal Lietuvos Respublikos viešojo sektoriaus atskaitomybės įstatymą teikiamų ataskaitų rinkinių ir statistinių ataskaitų teisingumą;

29.12. organizuoja viešuosius pirkimus prekėms, paslaugoms ir priemonėms įsigyti;

29.13. užtikrina racionalų ir taupų lėšų ir turto naudojimą, veiksmingą įstaigos vidaus kontrolės sistemos sukūrimą, jos veikimą ir tobulinimą;

29.14. užtikrina, kad įstaigos finansiniai įsipareigojimai neviršytų finansinių galimybių;

29.15. įstaigos vardu sudaro arba įgalioja kitus įstaigos darbuotojus sudaryti sutartis;

29.16. neviršydamas savo kompetencijos leidžia įsakymus, privalomus visiems įstaigos darbuotojams, ir kontroliuoja jų vykdymą;

29.17. teisės aktų nustatyta tvarka teikia savininkui įstaigos veiklos programas ir jų įgyvendinimo ataskaitas;

29.18. vykdo kitas įstatymų ir kitų teisės aktų jam nustatytas funkcijas ir savininko pavedimus.

30. Direktoriaus kompetenciją, funkcijas ir atsakomybę nustato Lietuvos Respublikos įstatymai ir kiti teisės aktai, šie nuostatai ir pareigybės aprašymas.

31. Nesant direktoriaus, jo ligos, atostogų arba komandiruočių metu, jį pavaduoja direktorių pavaduojantis darbuotojas.

**IV SKYRIUS**

**DARBUOTOJŲ PRIĖMIMO Į DARBĄ IR DARBO APMOKĖJIMO TVARKA**

32. Kultūros centro darbuotojų darbo santykius reglamentuoja Darbo kodeksas ir kiti teisės aktai.

33. Kultūros centro darbuotojų darbo apmokėjimas nustatomas vadovaujantis Darbo kodekso ir kitų teisės aktų nustatyta tvarka.

34. Kultūros centro kultūros ir meno darbuotojai atestuojami Lietuvos Respublikos Kultūros ministerijos nustatyta tvarka.

**V SKYRIUS**

**KULTŪROS CENTRO TURTAS, LĖŠŲ ŠALTINIAI IR LĖŠŲ NAUDOJIMO TVARKA**

35. Kultūros centro turtą sudaro Molėtų rajono savivaldybei nuosavybės teise priklausantis ir Kultūros centrui perduotas patikėjimo teise valdyti ilgalaikis materialusis turtas – negyvenamosios patalpos, nematerialusis turtas, ilgalaikis ir trumpalaikis materialusis turtas, finansiniai ištekliai, turtas, gautas kaip parama, kitas su įstaigos veikla susijęs teisėtai įgytas turtas.

36. Kultūros centras turtą naudoja, nurašo teisės aktų nustatyta tvarka.

37. Kultūros centro turtinė atsakomybė yra ribota. Įstaiga neatsako už savininko ar darbuotojo įsipareigojimus.

39. Kultūros centras finansuojamas iš rajono savivaldybės biudžeto pagal asignavimų valdytojo patvirtintas sąmatas.

40. Kultūros centro lėšas sudaro:

40.1. savivaldybės biudžeto lėšos;

40.2. valstybės biudžeto lėšos;

40.3. pajamos už parduotus bilietus bei teikiamas paslaugas;

40.4. valstybinių, komercinių įmonių, visuomeninių organizacijų, juridinių ar fizinių asmenų aukos, parama;

40.5. lėšos, gautos iš įvairių tarptautinių ir nacionalinių fondų;

40.6. pajamos, gautos už koncertinę veiklą šalyje ir užsienyje;

40.7. kitos teisėtai įgytos lėšos.

41. Visos gautos lėšos sudaro bendrąsias pajamas, kurios laikomos banke einamojoje, paramos lėšų ir kitose sąskaitose, o valiuta – valiutinėje sąskaitoje.

42. Kultūros centro išlaidas sudaro:

42.1. lėšos, skirtos darbuotojų darbo užmokesčiui ir valstybinio socialinio draudimo įmokoms;

42.2. lėšos pastatams išlaikyti, einamajam remontui atlikti, turtui įsigyti;

42.3. lėšos, susijusios su Kultūros centro veikla;

42.4. kitos įstatymais leidžiamos išlaidos.

**VI SKYRIUS**

**KULTŪROS CENTRO FINANSINĖS VEIKLOS KONTROLĖ**

43. Kultūros centro veiklos ir išorės finansinį auditą atlieka Savivaldybės kontrolės ir audito tarnyba.

44. Kultūros centro vidaus auditą, vadovaujantis Lietuvos Respublikos [vidaus kontrolės ir vidaus audito įstatymu](http://2003-1/Litlex/ll.dll?Tekstas=1&Id=60032&BF=1" \t "FTurinys) ir kitais vidaus auditą reglamentuojančiais teisės aktais, atlieka Savivaldybės administracijos Centralizuotas vidaus audito skyrius.

45. Kultūros centro finansinės veiklos kontrolę vykdo ir kitos institucijos ar įstaigos Lietuvos Respublikos įstatymų ir kitų teisės aktų nustatyta tvarka.

**VII SKYRIUS**

**KULTŪROS CENTRO NUOSTATŲ KEITIMO TVARKA**

46. Kultūros centro nuostatai gali būti keičiami savininko arba direktoriaus iniciatyva. Pakeistus Kultūros centro nuostatus tvirtina Molėtų rajono savivaldybės taryba.

47. Pakeistus Kultūros centro nuostatus pasirašo Molėtų rajono savivaldybės tarybos įgaliotas asmuo.

48. Pakeisti Kultūros centro nuostatai įsigalioja nuo jų įregistravimo Juridinių asmenų registre dienos. Pakeisti nuostatai kartu su teisės aktų nustatytais dokumentais turi būti pateikti Juridinių asmenų registrui teisės aktų nustatyta tvarka.

**VIII SKYRIUS   
KULTŪROS CENTRO REORGANIZAVIMAS, LIKVIDAVIMAS IR PERTVARKYMAS**

49. Kultūros centras reorganizuojamas, likviduojamas ir pertvarkomas Molėtų rajono savivaldybės tarybos sprendimu Lietuvos Respublikos civilinio kodekso, Lietuvos Respublikos biudžetinių įstaigų įstatymo ir kitų teisės aktų nustatyta tvarka.

50. Kultūros centrą likviduojant, jos turtas ir lėšos perduodamos Molėtų rajono savivaldybei.

51. Kultūros centrą reorganizavus, jo turtas ir lėšos perduodamos juridiniam asmeniui, po reorganizavimo perėmusiam Kultūros centro teises ir pareigas.

**IX SKYRIUS**

**VIEŠŲ PRANEŠIMŲ SKELBIMO TVARKA**

52. Pranešimai, kuriuos, vadovaujantis Lietuvos Respublikos teisės aktais, reikia paskelbti viešai, skelbiami įstaigos interneto svetainėje ir VĮ Registrų centro leidžiamame elektroniniame leidinyje „Juridinių asmenų vieši pranešimai“.

53. Pranešimuose turi būti nurodyta visa informacija, kurią pateikti reikalauja Lietuvos Respublikos civilinis kodeksas ir Lietuvos Respublikos biudžetinių įstaigų įstatymas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_